Taoen ka VIII No. 19


16 Mei 1939
(ola). Soal di balah sal dan de


Pangaos langganan:
1 sasih
f 0,30
f 0,80
6
f 1.60
sataoen.
f 3.20
Advertentie
tiasa barempag heula
Adres Administratie:
N. Aboebakar
Pandhuisstraat 47
Tjiandjoer.


DIRECTEUR- HOOFDREDACTEUR: WIRA SENDJAJA.
KALOEAR SASASIH 4 KALI KAPING 2-9-16-24 SASIH WALANDA


Soegri noe nampi proefnummer ieu serat kabar, oepami henteu bade langganan,
moegi kersa ngawangsoelkeun deui.


Uitgeefster: 
Rengr. Al-Moelmin.
Adres Hoofdredactie:
Wira Sendjaja.
Kazerneweg 23
Tjiandjoer.
Tjitakan:
Drukkerij Pamitran
Tjiandjoer.
Njimpenna ieu s. k.
oelah dilalaworakeun,
margi seueur ajat
Qoerän sareng Hadits.


CHISBAR NAURI Enten..


KA-HOOFDPANGHOELOEAN.
(panoetoep).
Sjarat2 pikeun ngangkat hidji pang¬
hoeloe noeroetkeun traditie djeung ti
antarana loba keneh noe dipageuhan
dina sawaktoe ajeuna, tangtoe naker,
lamoen noeroetkeun pamentana djaman
mah, koedoe dirobah, koedoe dibeuratan
sjarat-sjaratna teh, sabab ajeuna mah
djaman kamadjoean, djaman demokrasi
djeung djaman „berdjoang dida¬
lam masjarakat Indonesia".
Djadi noe djadi loeloegoe agama oepisil
oge koedoe anoe modern, anoe bisa
miloe djeung djaman, bisa ngawoelaan
djaman djeung netepan kawadjibanana
anoe sampoerna.
Sjarat-sjarat anoe pipajoeseun kana
djaman ajeuna, anoe hiroep koemboehna
geus sakieu madjoena, moal djaoeh tina
tjita-tjita kieu — oepamana —: Kahidji
tjoekoep pangartina tina bagbagan aga¬
mana, nepi ka teu loeak-lieuk deui dina
njieunna poetoesan djeung nimbang2
masalah2 di madjlis raad-agama, nja ki¬
toe deui dina njanggakeun roepa2 advies
tina sarsilah agama ka nagara djeung
dina landraad. Kadoea dienstna di pa¬
kaoeman koedoe tjoekoep sarta loba
pangalamanana. Katiloe koedoe tjakep
dina pagaweanana, lantaran sanadjan sa¬
koemaha pinter adjian oge, ari teu bisa
ngoeroes djelema djeung teu apal kana
atoeran2 mah, taja petana bisa ngaberes¬
keun tjangkinganana. Kaopat, oetamana
pisan koedoe ngarti kana basa Walanda,
sabab geus kitoe pamentana djaman
ajeuna, koe tjampoer gaoel djeung koe¬
kawadjiban dina zitting landraad. Kaliman
koedoe hade lakoe lampahna, toeladeun,
tiroeeun djelema loba, oelah nepi ka¬
milampah kalakoean anoe henteu pajoes
djeung pameta anoe ahli agama. Kage¬
nep, koedoe njaho kana tindak-tandoek
djeung toeman babarengan (samenwerk¬
ing) dj. kaboepaten choesoesna, oemoem¬
na djeung ponggawa bestuur. Katoedjoeh
aja ontwikkelingna.
Sarat2 noe saroepa kitoe, sakoerang¬
koerangna pamenta djaman teh.
Ngan bae lamoen sjarat noe saroepa
kitoe tea koe noe wadjibangangkat rek¬
didjieun patokan anoe tangtoe, atoeh
dina golongan pakaoeman djaman ajeuna,
moal manggih pidjelemaeunana, da bo¬
ngan teu aja ipoekanana djeung nepi ka¬
ajeuna teu atjan aja piipoekaneunana


...
Saha ieu teh? Oeloeh-oeloeh
naha dina A.M. bet aja toean djeung
aja njonja? Koemaha ieu teh? Djeung
djiga wanda ti nagara Eroes deuih
Tjing.... tjing.... koemaha tjoek¬
tjroekeunana teh?
Meureun pidjawabeun djoeroe moedi
ieu s.k. teh: „Mangga ladjengkeun, bade
ngebon helok, negal heran mah! Ngan
bae ahli2 Tjiandjoer mah taja petana
kabedil langit, lantaran moal da¬
tangka pahili, mana doenoengan, mana
lain."
leu teh potretna Kdj. Boepati Tjian¬
djoer R. A. A. A. SOERIA NATA ATMADJA
istri pameget, anoe ajeuna geus + 10
boelan njirnakeun salira di nagri dingin.
Pang djoeroe moedji oesaha ngebreh¬
keun potret mantenna djaler istri teh,
sarehna mani geus asa rawing tjeuli nga¬
denge anoe meredih, djeung noe njarita
hajang geura gok - hajang geura gok te¬
pang reudjeung andjeunna. Katoeroeg¬
toeroeg oerang rea teh aroeninga jen
perhoeboegan andjeunna reudjeung A.M.
pohara raketna.
Kitoe sababna noe matak dibelaan
keupeul didoeakeun, tina hajang njoem¬


ponan pamerdih batoer djenoek bala rea.
Sabot mantenna sapoetra garwa aja di
nagri dingin teh aja berkah pangdoenga
abdi-abdina katoet kadang wargina, da¬
mang teu kakoerangan naon2, malah mah
pohara djarambahna; damelna
ngan aprak-aprakan, angkat ka: Brussel,
Parijs, Berlijn, Bern, Londen djeung ka¬
tempat-tempat noe araloes lian ti eta.
Dina perdjalanan moelihna rek ngadja¬
djah Prantjis kidoel, Riviera, ngarereb
di Nice djeung di Monaco.
Pimoeliheunana bakal toenggang ka¬
pal „Johan van Oldenbarnevelt" ti pala¬
boean Villefranche atawa Genua dina
tanggal 23 atawa 24 Juni. Ari pisoem¬
pingeunana ka Tg. Prioek dina tanggal
13 Juli 1939.
Ngan aja..... anoe pohara matak
handjakal ka mantenna teh, nja eta adja¬
man palaj teroes moenggah hadji, djiga2
moal laksana, lantaran waktoe moelih
teh lain oesoemna, katoeroeg-toeroeg koe¬
sabab dipapantjenan koedoe studie tea,
teu aja waktoe noe laloeasa.
Ajeuna mah, sanggeus poegoeh reng¬
kolna, djoeroe moedi teh asa poenah
hoetang.


Djeung deui djaba ti kieu teh, selectiena
(milihna) dina rek ngangkat sjarat kaoem,
bisa djadi teu atjan di sakoeliah tempat
aloes didjalankeunana, atawa noeroetkeun


kakoedoeanana, tjara dina rekangangkat
pagawe goepernemen: poegoeh examen¬
na, poegoeh diplomana, poegoeh ver¬
klaringna dj. poegoeh staat van dienstna.

Alhasil sjarat2 anoe toedjoeh roepa
anoe kaseboet di loehoer tea, moal bisa
didjalankeun ajeuna mah, anging engke
ka hareup, dimana geus aja ipoekanana
djeung milihna geus bener noeroetkeun
koedoena tea. Djadi nagara sorangan,
anoe koedoe sasadiaanana oge. Demi
saajeuna mah roepana teh koedoe nga¬
djalankeun traditie bae, ngan make
sambara saeutik - eutikeun sakoer noe¬
pajoes dilarapkeun kana pibahaneunana.


Patali djeung ajana lowongan hoofd¬
panghoeloe di Tjiandjoer anoe geus k.l.
9 boelan, djiga teu aja pisalaheunana la¬
moen oemoem, anoe sasat diwakilan koe¬
ieu sk. agama, njanggakeun katerang ka¬
noe kagoengan wadjib tina perkara ka¬
hoofdpanghoeloean.
Meh geus traditioneel deui bae di
oenggal2 kaboepaten, dimana-mana aja
lowongan hoofdpanghoeloe, memeh nga¬
leret ka mana2 teh, noe pangheulana di¬
tjoektjroek sok adjoen hoofdpanghoeloe¬
na heula.
Anoe njekel ieu kapangkatan di Tjian¬
djoer nja eta Raden Hadji Noch, sarta
geus kawak pisan dina padamelanana.
Noeroetkeun tjoektjroekan kieu lalakonna:
Dina taoen 1896 andjeunna diangkat
kana Naib kota Tjiandjoer; dina taoen
1907 diangkat kana hoofd-lmam di mas¬
djid agoeng Tjiandjoer; dina taoen 1915
diangkat kana lid Raad-Agama Tjian¬
djoer; dina taoen 1917 diangkat kana
Kalipah nagara ngarangkep djeung djadi
lid Raad-Agama; dina taoen 1929 meu¬
nang noegraha bintang perak, sarta ti
taoen 1935 nepi ka ajeuna djadi Adjoen
hoofdpanghoeloe.
Djadi dienstna teh djoemblah-djambleh
geus 43 (opat poeloeh tiloe taoen); geus
leuwih ti tjoekoep.
Ajeuna tina djihat pangartina. Sanadjan
ngangkat sjarat kaoem teh —oepamana-
koerang apik dina nimbang pangartina,
tapi ari ngangkat kana djadi lid Raad¬
Agama mah moal bisa lalawora ngadja¬
lankeunana, sabab kawadjibanana nim¬
bang, mere hodjdjah tina perkara agama.
Katoeroeg-toeroeg Rd. Hadji Noch mah
djadi lid Raad - Agamana djeung sok
ngawakilanana kavoorzitteran teh, geus
24 taoen lilana. Djadi moal beunang
diseboet jen Rd. Hdj. Noch teu tabah
kana ilmoe agamana (noe diwadjibkeun
ka sjarat kaoem).
Oepama aja rek njoektjroek tingkah
lakoena, beurang penting bisa njaksian,
jen kalakoeanana Rd. Hadji Noch teh
njoemponan kana amarna Goesti Rosoe¬
loelloh:
)
(sing bener, sing hade adat tabeat djeung
kalakoean). Geus lain rasiah deui, sarta
sarerea pada terang ti menakna ka koe¬
ringna, djeung ti pangagoengna ka ab¬
dina, jen Rd. Hadji Noch teh djelema
lempeng, djelema tjepel bener, djelema
anoe satia ka noe djadi doenoengan; djele¬
ma ahli toetoeloeng, djelema tara resep


kana patjektjokan, malah lamoen anoe sok
patoempang tjarita djeung andjeunna,
moal ngaranapan ngereungen andjeunna
ngomongkeun batoer.
Pendekna mah tina djihat kalakoeana¬
na, moal aja noe sanggoep neangan pi¬
batoereunana di Tjiandjoer.
Kari ajeuna njoektjroek tina nasabna,
saha, oerang mana Rd. Hdj. Noch teh?
Rd. Hdj. Noch pitoein bibit boeit beuti
pamelaran Tjiandjoer, poetrana Rd. Hdj.
Soelaeman Hoofdpanghoeloe marhoem
Tjiandjoer, anoe kakongaskeun hade,
moerah tangan djeung ahli ibadah. Ari
iboena Rd. Hdj. Noch teh Nji Rd. Soe¬
hara poetoena Kdj. Boepati Prawiradire¬
dja, anoe katelah Dalem Kaoem tea.
Ka Kdj. Dalem Tjiandjoer R. A. A. A.
Soeria Nata Atmadja anoe ajeuna wargi
tjaket keneh.
Demi istrina Rd. Hdj. Noch Njai Rd.
Halimah, poetrana Rd. Tisnadjoemena
patih Tjiandjoer baheula, poetoena Kdj.
Dalem Prawiradiredja, Dalem Kaoem tea.
Djadi ngarangkepna teh ka bibi ti sa¬
brajna.
Koe kaajaan tjoektjroekan R. H. Noch
Adjoen Hoofdpanghoeloe teh, lain bae¬
njoemponan kana traditie djeung sjarat2
anoe dilarapkeun ajeuna, tapi anoe pang¬
pangna mah pangarep-ngarepna rahajat
Tjiandjoer, kahajangna poeblik Tjian¬
djoer, soepaja Adjoen Hoofdpanghoeloe
bisa tereh-tereh diangkat kana hoofd¬
panghoeloe.
Sok tada temen ninggang kana kaadi¬
lanana, djeung njoegemakeunana ka noe¬
djadi rahajat, lamoen seng noe kagoengan
wadjib ngangkat Rd. Hdj. Noch kana
hoofdpanghoeloe di regentschap Tjian
djoer.
Moedah-moedahan kaoentoen tipoeng
Amin!


Iseng-iseng kinanti.


1e. Moen oerang resep ngalamoen,
sanaos keur ngoetjap amin, kedah paoer
djadi toeman, toeang angger nganggo
samin, landongna soepados aman, sing
sering ngaos „AL-MOE'MIN"
2e. „AL-MOE'MIN" landong ngala¬
moen, AL-MOE'MIN" ngadjakan amin
„AL - MOE'MIN" ngilangkeun toeman
„AL-MOE'MIN" mohokeun samin, „AL-
MOE'MIN" djalanna aman, „AL-MOE'-
MIN“ boeahna Moe'min.
Anoe parantos njaksi kana ieu piha¬
toer, tangtos ngaheueuhkeun sareng mi¬
tjintana. Moeng ka noe teu atjan njaksi,
moegi kagoengan galih panasaran, sing
doegi ka ngaraos tjinta. Boeahna tjinta
1e. Setia kana waragadna. 2e. Ngatoerna
soepados madjeng koe djalan anoe sae.
Koe kersa kieu Insja Alloh kalebet
njoemponan kana dawoehan Kdj. Rosoel
s. a. w. anoe kieu oengelna:
 
veb al di da
Moegi manfa'at Doenja Acherat. Amin.
Wassalam.


Djoemerit A. M. 
Soegri para djoeragan anoe paran¬
tos nampi djoeroengan balangko post¬
wissel sareng kamanah teu atjan
ngadjoeroeng moelang, moega djanten
manah, jen sagala roepi oepami teu¬
aja benzin moal tiasa berdjalan.
Komo oepami dimaranah, sareng
katingali pisan boektina, jen A. M.
sakitoe dipadjengkeunana. Tangtos
pisan waragadna oge moal mokaha,
sareng moal saha deui noe pingaba¬
joeaneun kadjabi ti ahli-ahlina.
Koe margi eta sanget diantos-an¬
tos pisan pangrodjongna, oelah doegi
ka sapat di djalan.
Hormatna
Directie A. M. 


LELESON.


Koe: Atm.
SINOM.


1. Moen oerang ngoengkaban kitab,
anoe galib diaradji, koe sadaja oerang
Islam, sering koe oerang kaadji, toelis
noe opat roepi, hidji „sareat" diseboet,
kadoeana „tarekat" katiloe „hakekat"
batin, noe kaopat sok disarebat „maripat“.
2. „Sareat" eta parentah, ilmoe2 noe¬
maranti, ibadah hal oeboediah, amala
bangsa lahir, „tarekat" mah teu sami,
tjek wartos noe ahli ilmoe, njeta prakna
ibadah, metakeun amal noe lahir, disar¬
taan koe „terang" ilmoe-ilmoena.
3. Tjan ngambah djalan „tarekat",
moen ibadahna noe lahir, teu terang sa¬
reng ilmoena, gaplah istoening moebadir,
„hakekat" benten deui, eta mah koem¬
poelan ilmoe, (noe) woengkoel ngatoer
djeroan, noe disebat ilmoe batin, malihara
atina djalma noe Islam.
4. Moenggoehing toetoeranana, nja
eta ilmoe „tauhid", atawana „oesoel"
tea, eta asoep kana batin, Moeslimin
diperedih, koedoe terang eta ilmoe, reh¬
moendel paedahna, ngaraksa ibadah la¬
hir, malar hasil ibadahna djadi „boeah".
5. Ari hartina „maripat" tjarek sa¬
palihna djalmi, „ilmoe" pihartoseunana,
geuning oerang ge sok ngoeping, poedji
ti djalmi2 moenggoeh ka noe djadi
goeroe,*) eta mah geus „maripat", har¬
tosna djalmi noe alim, geus oeninga
kabeh ilmoe katohidan.


6. Boh ibadah noe njareat, nja eta
ibadah lahir, atawa bangsa hakekat,
njatana ibadah batin, ilmoena geus ka¬
tjangking, diwengkoe djadi sagoeloeng,
noe dohir lahirna hak, anoe hak batinna
lahir, anoe kitoe sampoerna lahir batinna.


(Wallohoea 
*) Goeroe bagbaga

Bangkit, koeboer, mahsar, hisab
djalan sirot, seksa norka dan kasena
ngan sorga ja-itoe nanti di hari kamoe¬
dian (wakal en.) kenapakah waktoe
djoendjoengan kita mi-rad melihat orang
diseksa di norka dan kasenangan orang
di sorga dan sebagainja, apakah orang
itoe tiada mendjalanken atau merasai
jang terseboet, sebagimana perdjandjian
nanti hari kamoedian?, harep soepaja
diterangken, moedah-moedahan mendjadi
menfaatnja, lain tiada, dan dari hal ta¬
nah wakaf harep soepaja lekas diterang¬
ken, kerna soedah didiriken mesdjid,
soepaja loeas orang jang ber-ibadah di
itoe mesdjid, dan saja jang menerimanja
dan oeroes itoe hal mesdjid.
Salam ta'dim saja,
Abn. 2444.


DJAWAB:


Bangkit, koeboer, mahsar, hisab, dja¬
lan sirot, seksa noraka enz. itoe betoel
sekarang beloem kedjadian, sebagaimana
jang telah ditetepkan didalam program¬
ma Toehan Azza wa Djalla kemoedian
dari hari Qijamat.
Akan tetapi semoea perkara itoe telah
ditetapkan ontwerpnja dan misalnja pa¬
da ilmoe Allah dan telah ditoelis di
Loh Mahfoed.


 stil 2 d.


I Boekankah Rosoeloelloh pada keti¬
ka itoe pergi ke alam Malakoet, ke¬
'alam Misal, melaloei toedjoeh petala
langit dan beberapa hidjaboer Rohman?
Orang jang pergi ke Hollywood, ke
pabrik tempat memboeat film, nistjaja
mengetahoeinja beberapa film jang be¬
loem dimainkan dimana-mana negeri.
Demikianlah oepama penglihatan Ro¬
soel pada ketika itoe, meski peroempa¬
maan ini tiada sesoeai betoel sekalipoen.


Tentang tanah wakaf boeat mesdjid,
telah diterangkan dalam djawaban jang
terdahoeloe.


Ma'loemlah Toean, staf pendjawab
haroes mentertibkan semoea pertanjaan
jang bersoesoen-soesoen, jang semoea¬
nja minta didahoeloekan dan dipertjepat.
Oleh karena A.M. hanja menjediakan
kolom 3-4 sahadja oentoek pertanjaan
dan djawaban, djadi permintaan Toeang
itoe seroepa diperlambat oleh Directie,
pada hal tidak sekali-sekali, sebab ber¬
boeat 'adil dan tertib djoea. Hal itoe mo¬
hon dima'af sekali lagi.
Tentang banjaknja pertanjaan jang
bersoesoen-soesoen itoe, oentoek Direc¬
tie tidak mengetjewakan bahkan boekan
boeatan membesarkan hatinja, sebab
itoelah tanda A. M. diperhatikan oleh
Abonnenja.
Maaflah,
M. a.
PATAROSAN:
Naon hartina hadis:
ga dan oleh dji d
DJAWAB.
Eta hadis sok disaroendaan:
Saenja-enjana djampe2 toembal2,
pelet-pelet teh sirik.
Djadi sigana saha-saha noe sok djoem¬
pa-djampe atawa menta didjampe, menta
toembal make djimat, palat - pelet eta
djadi moesrik, kaloear tina agama Islam,
nilik hadis eta mah. Wo, wo, wol
Ke heulaanan. Teu sadajana kitoe.
Noe matak sirik teh, noe boga i'tikod
jen eta anoe 3 perkara, koe watekna
djeung koe djinisna matak kitoe matak
kieu, teu ngangkeuhkeun: Kabeh dada¬
melan Alloh, teu aja noe ngamangpaat¬
keun, ngamadorotkeun lian Alloh, hate
koemandel ka djampe, ka djimat; poho
ka Alloh, tjangtjaja ka Alloh. Eta noe
matak sirik, matak moesrik teh. Ari teu
kitoe mah, aja deui kateranganana. Geura
kieu:
Kaoengel dina hadis Boechorie Cl
)) Kangdjeng Nabi koe andjeun hidji
mangsa ngadoeaan noe gering


ly dat daten


Dipaham koe oelama: Djampe anoe
goreng teh anoe goreng, teu poegoeh2
atjan ketjapna oge, make njambat ka¬
noe lain-lain. Eta haram.
Toembal djimat geanja kitoe, noe ha¬
ram teh oepama meungkeut leungeun
(digeulang) koe loeloeb tjenah matak
moal kasarad ka Goenoeng Gede atawa
saoepamana. Ari tabarroek koe mawa
asma-asma Alloh, koe ajat Qoerän mah
taja halanganana.
Ari ketjap pelet mah, nja kitoe teu
aja aloesna. Pelet teh noe sok dipeta¬
keun koe awewe soepaja salakina asih
leuwih ti misti.
Malah tepi ka aja noe nginoeman koe¬
tjikiih, bedjana, tangtoe bae haram.
Moen hajang dipikanjaah, koedoe nji¬
eun pikanjaaheun
M. a.
PATAROSAN.
Koemaha djalanna lamoen oerang ha¬
jang ngakoerkeun tanggal boelan Arab
djeung boelan Walanda.
Oepamana: ari tanggal 1 boelan Sa¬
wal 1357, ninggang tanggal sabaraha
boelan Walanda, taoen sabaraha deuih
DJAWAB.
Eta henteu hese, asal kersa ngitoeng
nikel djeung ngabagi bae sareng teu
lali kana patokan-patokan ieu:
I. 1 taoen Walanda teh 365½ poe
kirang 100 poe.
II. 1 Moeharam taoen 1 eta teh ning
gang tanggal 16 Juli 622 (atoeran heu¬
beul) nja eta poe Djoemaah (madhab
Sapei).
Eta teh geus kaliwat 227016 poe, tina
awal taoen Walanda.
Taoen Arab 1357, tanggal 1 Sawal
geus ngaliwat 1356 X 354½ poe
9 X29½ poe — 480 787 poe
ditambah 227016 poe
Djoemlah 707 803 poe
Djadi dina boelan Walanda mah tg.
Sawal 1357 teh, moen diitoeng ti 1
Januari taoen 1 geus aja 707 803 poe.
Soepados gampang oerang bagi 365½
poe bae. Kekenginganana
1937 taoen 313 poe.
Eta beubeunangan saeutik teuing, sabab
saenjana mah 3652% pangbagina teh.
Koe margi eta, tambah 15 poe, sabing¬
bilangan taoen abad anoe teu tjiples koe¬
400, djadi — 1937 taoen 328 poe.
Djadi tanggal 1 Sawal 1357 teh ning¬
gang taoen 1938 langkoeng 328 poe¬
atanapi 24 November 1938 (poe Kemis),
sabab ti 1 Januari t/m October aja 304
poe. 328 — 304 — 24 poë.
Wallohoe a'lam,
M. a.

Dipilari
Hidji pi-ageneun „ALGEMEENE
CENTRALE BANK N. V. Ban¬
doeng" anoe tjakep pikeun pro¬
paganda sareng ngilari langga¬
nanana pikeun di regentschap
Tjiandjoer.
Soegri noe bade ngalamar kana
ieu padamelan sareng palai oeni¬
nga katrangan-katranganana sae¬
soemping ka:
P. Dirg. Pandji Soeria
Nata Pamekas
Salakopi Tjiandjoer.


DINOEL-ISLAM
AGAMA SOETJI.


Dengan hormat saja ma'loemkan,
lgama Islam jang dibitjarakan,
Nabi Moehammad rasoel pilihan,
OEntoek memimpin oemat sekalian.
Laloe diwahjoekan Allah kepadanja,
ljalah Al-goer-an mendjadi boektinja,
Semoea wet berada didalamnja,
Laloe Nabi terangkan maksoednja.
Akan satengah kewadjiban kita,
Menoentoetoelmoe Nabi bersabda,
Agar selamat mendapat sjoerga,
Goena di Acherat, Doenjapoen ada.
Al-Moe'min saja perkenalkan,
Madjallah Islam jang menerangkan,
Akan segala elmoe jang kebadjikan,
Seroean saja, lekaslah berlangganan,
OEntoek isinja itoe Madjallah,
Teroetama elmoe Tauhidlah,
Jaitoe soepaja Toean ma'rifah,
Insja Allah Toean dapatlah.
Oleh Ibnoe Roeslan diterangkan,
Lebih dahoeloe jang diwadjibkan,
Elmoe ma'rifah kepada Toehan,
Hendaklah sigrah Toean peladjarkan.
Selain dari pada elmoe itoe,
Jaitoe Figih ada disitoe,
Agar Toean mendapat tahoe,
Roekoen, sjarath dan djoega fardhoe.
Oelama ternama jang mengatoernja,
Nas dan hadits diterangkannja,
Itoelah asal pengambilannja,
Elmoe Tasawwoef disadjikannja.
Bahagian pers djoega disediakan,
Akan meloeaskan pengetahoean,
Lihatlah Aboeja jang digambarkan,
Akan pidatonja selaloe menggembirakan.
Rentjana ini saja soedahi,
Akan Toean, harap memaäfi,
Djika terdapat kesalahan rentjana ini,
Amien ja Allohoe ja Robbi.


BAGDJA DJEUNG TJILAKA.
 Me
: J
, die di 
O
*
ets va
( 
Pisoendaeunana: Saoer Sd. Abdullah bin¬
Oemar: Rosoeloelloh njepeng kana
taktak pribados bari nimbalan kieu:
„Andjeun aja di doenja teh koedoe
tjara noe ngoembara atawa tja¬
ra noe njaba.
Diriwajatkeun koe Boechori.
Saoer Imam Annawawi (693):
ba di Sala
slah dian de V. de leden 
...
a, die die dian de be
.


)
Ari pihartieunana ieu hadis teh kieu:
Oelah oemandel kana doenja, oelah
didjieun lemah tjai, oelah dipasti¬
keun ka diri maneh jen bakal lang
geng di dinja; djeung oelah kairoet
koe doenja. Geuning noe ngoembara
oge tara kairoet koe pangoembara¬
anana.
Tjindek maksadna mah, Moe'min hiroep
di ieu alam teh sagala roepana kedah
dipentjrongkeun ka acheratna, sapertos
anoe njaba ngadago kareta di wacht¬
kamer. Sanaos sakoemaha lilana kareta
api mo' boeroeng datang, atanapi noe¬
ngoembara tea, sanaos resep, betah di
pangoembaraan, nanging dina hidji wak¬
tos mah kedah balik ka bali geusan
ngadjadina.
Soepados langkoeng nantjeb, ieu pri¬
bados njoendakeun dongeng, noe dido¬
ngengkeun dina radio di Mesir doepi


dongengna sanaos henteu model, moeng
ngandoeng siloka
Kieu eta dongeng teh:
Aja hidji djalma loenta ti nagarana rek¬
njiar kipajah. Barang parantos sawatara
poe di djalanna, nepi ka tepis wiring
hidji nagri. Gok amprok djeung abroelan
djalma2, hoeroeng-herang gararinding is¬
tri pameget.
leu abroelan teh djol oendjoekan bae¬
ka noe njaba teh: „Mangga gamparan,
geura angkat ka nagara, abdi sadaja
ratoean, geura lenggah di karaton."
Enggalna tjarios, teras djadi radja di
nagri eta. Saparantos aja boelanna, dina
hidji poe radja njabda ka kapertjantena¬
nana: „He Polan! Naha kami teh, djadi
radja di dieu bakal saendeng-endeng?"
Walonna: „Moal saendeng-endeng,
malah moeng sataoen, engke dimana
parantos djangkep sataoen, gamparan ba¬
kal dibelenggoe, teras ditoenggangkeun
kana parahoe, dialihkeun ka hidji poelo
kosong noe teu aja djoekoet2 atjan. Kitoe
galibna noe djadi radja di dien, diboeang
ka eta poelo satoetoep oemoer."
Sanggeus ngadangoe kitoe kdj. radja
gasik ngoempoelkeun ahli adegan baas2
toekang tembok, ahli landbouw oge teu
katinggaleun, teras andjeunna paparentah,
soepaja ngadegkeun gedong anoe aheng,
sareng melak tatangkalan tina roepi2
kembang djeung boeboeahan di eta poelo
kosong tea, di pangboeangan satoetoep
oemoer, pitempateun moekim andjeunna.
Sanggeus djangkep sataoen, radja teh
dibelenggoe, ditalian diasoepkeun kana
parahoe, dibaroseh dibawa ka poelo tea,
sarta ti sisi basisir dialoengkeun ka da¬
rat, teu karana dioedaran talina heula.
Sanadjan kitoe henteu matak bingoeng,
da di tengahing poelo tea geus aja ge¬
dong ngadjengleng dirioeng koe poe¬
poehoenan, dihapit koe beubeutian, boe¬
boeahan, kekembangan paragpag, bloes
lebet ka gedong djasa keur djadi radja
di nagara, toemaninah sagala aja, „tiis
tjeuli herang panon."
leu tjarios, sanes ibarat loemajan, nga¬
ibaratkeun djalma hiroep di ieu alam.
Leumpangna si djalma tadi rek njiar
kipajah tea, misal keur dikandoeng koe¬
iboe. Noe marapag ti tepis wiring, misal
koelawarga noe noenggoe kalajan boe¬
ngah waktos diowokeun. Nagara misal¬
na doenja. Djadi radja sataoen ibarat
adjal, ti mimiti lahir nepi ka maot. Ka¬
pertjantenan, misalna goeroe (noe nga¬
bedjaan). Dibanda, ditalian, ibarat dina
geus djadi mait geuning diboengkoes
sarta ditalian. Parahoe misal pasaran.
Basisir misal koeboeran. Poelo misal
acherat. Demi gedong enz. noe aja di
eta poelo, misal boeahna amal2 djalma
(noe hade) di doenja. Djadi radja mi¬
salna djalma hiroep imah2 reudjeung
anak rabi.
Moedah - moedahan oerang sadajana
loejoe noeroet kana pitoedoeh timbalan
Alloh noe kieu:

Amal Ma'roef.
Anoe diantos-antos sareng diteda
ka soegri noe bade ngersakeun kana
„padamelan sae" kanggo ka¬
madjengan agama koe tjoekang A.M.,
teu aja sanes kadjabi ti maparin
adres2 ka adm. ieu s.k., adres noe 
sakinten kaerong bakal nampina ata¬
napi bakal kersa maosna, oepami
dikintoenan proefnummer.
Teras henteuna djadi langganan,
eta mah henteu djadi tanggelan noe
maparin adres2 tea, goemantoeng
kana karidoan manah anoe dihatoe¬
ranan proefnummer bae.
Saoepami sadajana noe sami welas
asih kana serat kabarna, pada kersa
ngadjalankeun sakoemaha panoehoen
noe kaoenggel di loehoer, asal disa¬
rengan koe takdiring Jang Widi, sa¬
geuj teu enggal2 katingali sareng
karaos kamadjenganana ieu s.k.
Ti samemehna katampi, Directie
parantos hatoer noehoen ti anggalna.


S VAN DA'AN DEN 


(0,9).


will gje clan


„Toedjoe koe maneh tempat ache¬
rat koe barang noe koe Alloh di¬
paparinkeun ka maneh, djeung oelah
poho hantjengan maneh tina kadoe¬
njaan."
Wassalam,
D. Dj.


PITJONTOEUN.


Nilik kana padamelan golongan han¬
dap anoe di loear, poehara repotna dina
waktoe. Sanes bae ngalereskeun bawa¬
hanana, oge meh saban poe indit isoek
datang sore ngaronda kawadjibanana.
Tapi sanadjan kitoe, lamoen ngabandoe¬
ngan, sok aja bae anoe maksakeun an
djeun tina lowongna pikeun ngalampah¬
keun amal ma'roef, sampeur-sampeureun
djaga. Boektina oepami ditjoektjroek,
saha noe ngiring ngatoer sareng prakna
ngalereskeun Masdjid Kaoem Tjirandjang
sarta ngiring oedoelan artos tina kan¬
tongna:
Saha noe ngoeroes Sakola Agama, sa¬
nadjan ngan saperloena, parantos ngadeg
+ 5 taoenna?
Moal saha deui, kadjaba ti djoeragan
Mantri Irrigatie Tjirandjang.
Moega2 bae noe sakitoe parantos kersa¬
ngebon kasaean teh, masing kapendak
„boeahna" di doenja rawoeh acheratna;
amin !
Panembrong.


Pangaweroeh-Paoesahaan.


(Samboengan A. M. no. 17).


Sadajana tangtos teu aja noe bireuk,
wireh bapa tani teh sok sering pisan
kakoerangan balandja. Kitoe teh, katjida
kasoertina koe tangkoelak2, sarta tang¬
koelak2 teh kalawan senang ati marere
voorschot ka noe baroga kebon kalapa.
Sanadjan bapa tani noe teu pati boetoeh
oge koe doeit, tapi lantaran babari meu¬
nangna voorschot, nja sok naramboet
bae karereaanana mah.
Koe djalaran katalian koe voorschot
tea, atoeh bapa tani teh kapaksa koedoe
ngadjoeal kalapana ka tangkoelak noe¬
mere voorschot tea, kalawan harga noe¬
saloejoe sareng kapalajna tangkoelak tea¬
bae. Koe djalan kitoe tangkoelak2 teh
baris meunang kalapa kalawan pasti sa¬
reng teu kalawan koedoe hese tjape gi¬
dig ka lemboer-lemboer pikeun milari
kalapa deui. Nja kitoe deui si tangkoe¬
lak teh bisa kalawan pasti ngadjoeal
kalapa ka toekang njarieun minjak atawa
kopra.
Eta voorschot2 teh maksoedna pikeun
„meungkeut" ka djalma-djalma noe¬
baroga kebon kalapa. Koe sabab eta
tangkoelak2 teh naragihna voorschot teh
teu kesit. Soekoer ge teu tereh loenas.
Karereaanana djalma-djalma noe baro¬
ga kebon kalapa teh teu barisaeun nga¬
leupaskeun dirina tina genggeman noe¬
maparin voorschot tea.
Koe sabab kitoe...... tjilik atoeh
noe baroga kebon kalapa teh geura alih¬
tiar kalawan ngaradegkeun perkoempoe¬
lan-perkoempoelan noe bisa norobos di¬
na eta kasoesahan. Ihtiar saroepa kitoe
teh geus rea noe ngadjaralankeun di
Banten mah, kalawan pingpinan Dienst
der Schuldbevrijding ti Dept. van Econ.
Zaken. Di Banten mah geus ngadeg sa¬
babaraha koperasi kalapa. Koe pertoe¬
loengan eta koperasi-koperasi geus rea¬
djalma-djalma noe baroga kebon kalapa
pada lalesot tina genggeman tangkoelak2
kalapa djeung soedagar2 kopra.
Kalawan pertoeloenganana Dienst der
Schulbevrijding tea sadajana voorschot2
noe baroga kebon teh ditareboesan (di¬
bajar loenas). Saparantos kitoe soegri
noe voorschotna geus diteboes, koedoe
araboes djadi anggota koperasi tea, sarta
ngadjoealna kalapa kalawan perantaraan
koperasi bae. Demi tangkal kalapa-ka¬
lapana dianggap saperti digadekeun sar¬
ta di djero sawatara waktoe djadi kabo¬
gaan koe koperasi. Ladang tina ngadjoeal
kalapana teu dipasrahkeun kabeh ka noe¬
baroga kebon, tapi sabagian ditahan (dipo¬
tong) koe koperasi, pikeun noengtoet
njitjil voorschotna djeung hoetangna ka¬
Dienst der Schuldbevrijding tea. Ti eta
koperasi misalna deui lid-lidna bisa nam¬
boet artos keur kaperloean ngebon, sa¬
reng di sababaraha koperasi ngabarogaan
tempat njieun kopra.
Baris aja samboenganana deui
Salamna poen
Tohir S. a.


Poegoeh weeee...... Aboeja teh, ari
kahajang mah sok tjara noe heueuh
djeung tjara noe reugeudjeug. Ngan bae
— sok loba ari nganna mah — ka¬
hajangna...... tjara biasa tea bae, tara
tandjrih, tara adjeg, tapi alihan. Oepama
kabeneran keur ngarioeng djeung para
djoeragan oestad anoe maroerangkalih
keneh, Aboeja mah sok mata simeuteun
bae, ngadengekeun anoe toejjab,
tojjib, soehah, soheh, asa di
djabal Goebes, lamoen Aboeja geus ka¬
tanah Soetji mah. Dimana pasamoan
geus boebaran, kondeal...... tjara lele
beunang ngoebek, Aboeja hajang pinter
basa Arobi. Deker...... Aboeja diadjar
nalar ngerab, ngadeloek ngapalkeun
ana, anta, antoem. Sapoe di¬
goelang-gaper nepi ka letjet. Dimana di¬
tanja koe ninina, masing ditanja naon
oge, didjawab koe „ana" djeung „anta"
bae, da eta noe keur dipikabogoh. Nepi
ka Aboeja teh dibales koe si nini.
Aboeja teh menta tjilekoh ka ninina,
lantaran hanaang balasangaana djeung
ngaanta, ari djawabna teh: „Euweuh
kopina, ngan ama djeung anta, toehl
geus nambroe didjoeroe, da teu beunang
disanggraj."
Tjek Aboeja dina djero hate: „Nja¬
djempol si nini teh, soerti; nitah oesaha
ka Aboeja."
Dimana Aboeja kabeneran adep-ade¬
pan djeung adjengan anoe kasedepna
ngaos, ngadadar ajat, metik hadits, ana
datang teh ka pabrik, ngioet bae, noe¬
roetan lagoe adjengan, da oenina mah
teu apal, bari teu njaho. Djig mah mawa
kitab, henteu......, paling tegep, ngan
oekoer semet dikekelek.
Ajeuna bae...... ajeuna, sanggeus
aja badoewi leupas tea, sabeurang sa¬
peuting Aboeja teh tjara noe kasandi¬
ngan bae, hararang-hariring; tapi, tjek
si nini, teu poegoeh madhabna, lain tjara
badoewi, tapi tjara toeraes madjarkeun
teh.
Tapi, koe lantaran nijat Aboeja hade
tea, kaedanan koe goegoeritan anoe choer
keur doenja djeung aherat, bet henteu
nogentjang sihoreng teh. Poë ieu intjoe
Aboeja teh geus datang deui ka pabrik,
mawa dangdingan onta ngan
moal waka dipedar ajeuna, sabab Aboeja
atjan seubeuh; engke bae nomer hareup.

BADE DIDJOEAL MOERAH:
1 (Hidji) imah potongan sontog,
bitik ti loear gedeg awi dipalester tem¬
bok, bilik ti djero biasa, ploer koe¬
tembok tjampoer oebin, gedena 9X12
ma, djeung tanah pakaranganana noe¬
aja eta imah, legana 11X14 m2, ajana
di sisi djalan pisan di kampoeng wa¬
roedjadjar no. 49 dessa Tjiandjoer¬
kaler, djero kotta, boeat harga pasti
1650.— (genep ratoes lima poeloeh
roepia) sarta contant.
Kenging naros atawa badami ka noe¬
gadoehna.
SAI ex. B. P. M.
atawa ka:
A. PARTAATMADJA
di Waroedjadjar.


Badoewi teh sanggeus ngawih djeung
ngahariring, lemek ka Aboeja: „'mBoej,
doemadak saking doemadak, ana teh¬
bet inget bae ka Aboej, mani peureum
kadeuleu beunta karasa, noe matak ajeu¬
na datang deui.“
Diwalon koe Aboeja make dalil pabrik,
tjek Aboeja:
„Batoe toeroen keusik naek,
karembong modang kadieukeun,
Eloe poeroen, 'mBoej daek,
hajoe oerang laksanakeun."
Ti dinja teh, atoeh Aboeja teh „goe¬
pek“ bae djeung haleuang onta.
Tjatjakan lamoen Aboeja henteu nga¬
laman kaedanan koe ana, meureun
moal ladjoe diadjak njarita koe badoewi
teh. Sihoreng kadaek teh tara moebadir¬
moebadir teuing. Komo moen sagala
getol dina milampah kahadean, meureun
boeahna teh meuhpeuj, alaeun Aboeja
djeung nini. Orokaja..... kasawat tjoe¬
raling hese pisan dikoembahna.
Lamoen Aboeja mindeng loenta ti pa¬
brik, goek-gok djeung itoe djeung itoe,
ninggang ka noe sakieu tjareramanana,
meureun kabawana tjaah teh beuki ang¬
kleung-angkleungan bae, teu poegoeh
arahna djeung lebahna, da koemaha goe¬
letna tea.


Amal Ma'roef Tea.


Ka para djoeragan anoe sami pada
ngersakeun kana amal ma'roef, anoe pa¬
rantos ngintoen 5 adres (atanapi lang¬
koeng), teras sadajana djanten langga¬
nan, disoehoenkeun soepaos enggal
waragadna dikintoenkeun, engke tangtos
enggal dikintoen kitabna gratis (hadiah)
Ka para djoeragan anoe parantos ngin¬
toenkeun langganan anjar disarengan
sareng artosna, moeng kirang tina 5
langganan, disoehoenkeun moegi enggal2
ngintoenkeun deui, doegi ka djedjegna
5 langganan, engke tangtos enggal di¬
kintoen kitabna gratis (hadiah).
Adm.


Bahaja perang rada ngoerangan.


Ngoerangan soteh lamoen nilik tele¬
gram-telegram dina minggoe noe kaliwat.
Koe lantaran teu katjaritakeun aja ka¬
djadian noe matak ngageumpeurkeun.
Tapi ari patjektjokan antara Djerman
djeung Polen mah tatjan beres.
Dina eta oeroesan katjiri jen Polen
beuki gede hate bae, boektina dina bi¬
antarana loeloegoe (minister) loear na¬
gara Polen, nja eta Jozef Beck, basana
ngandoeng maksoed jen ten gimir koe¬
Djerman. Andjeunna nerangkeun jen di¬
tjaboetna perdjangdjian „Polen-Djerman
1934" teu sah, koe lantaran politiek
Polen mah salawasna saloejoe djeung
eta perdjangdjian. Demi tina perkara
kota Danzig — saoer Beck — taja pe¬
tana Polen rekengidinan dipasrahkeun
deui ka Djerman, sabab kapentingan
Polen di eta kota katjida gedena. Tapi
ari panto pikeun babadamian mah koe¬
Jozef Beck teh teu ditoetoep.
Geus teu kaget deui lamoen eta bi¬
antara loeloegoe loear nagara teh dikri¬
tik noe lain loemajan koe pihak Djerman,
tapi sabalikna koe gegeden Inggris dja¬
Prantjis mah dipoedji naker.
Di dieu perloe ditjaritakeun tangtoe¬
nganana nagara Benito Mussolini, Italie.
Ti sabarang aja patjektjokan antara Po¬
len djeung Djerman, Italie mah teu miloe
ka ditoe ka dieu, tjitjing di tengah2.
Poë-poë ajeuna oge tangtoenganana teh
kitoe keneh, malah loba bedja noe noe¬
doehkeun jen Mussolini mere pamanda¬
ngan ka Beck djeung Hitler soepaja
ngajakeun babadamian, sarta andjeunna
(Mussolini) daek miloe ngarapihkeun.
Ari keur Adolf Hitler mah oeroesan
kota Danzig teh perkara pangaroeh
(prestige), lantaran diktator mah perloe
gede komarana, boh di djero nagara at.
di loear. Noe matak Djerman teh ajeuna
keur neangan taktik anjar soepaja bisa
ngalaksanakeun tjita-tjitana.
Lamoen noeroetkeun telegram mah
Djerman teh hajang ngepoeng Polen,
make djalan njieunan perdjangdjian „teu¬
meunang sili roeroeg" djeung nagara2
sakoerilingeun Polen.
Polen ngarasa kaantjam, noe matak
gentak njieun babadamian djeung nagara
Litauen sakalereunana. Kadjaba ti eta
Polen narekahan deuih soepaja nagara
Hongarie, tapel wates di beulah kidoel,
teu dipangaroehan koe Djerman.
Dina sadjeroning aja patjektjokan an¬
tara Polen djeung Djerman, noe keur
alihtiar njieun „Benteng Demokrasi" ma¬
sih rame. Babadamian antara Inggris dj.
Roeslan nepi ka ajeuna tatjan katjiri ke¬
neh bae boektina, ari saug loeloegoe
loear nagara Roeslan, Maxim Litwinof
ditjaboet tina kapangkatanana koe Jozef
Stalin, diktator kominis. Atoeh poegoeh
bae eta kadjadian teh ngagoedjroedkeun
Eropa. Noe djadi pertanjaan ajeuna naon
sababna loeloegoe oeroesan loear nagara
Roeslan make dikaloearkeun? Soerat2
kabar pada naregoeh sabab-sababna. Ari
djigana mah koe lantaran babadamian


Inggris djeung Roeslan tatjan aja boeah¬
na bae. Koe ajana eta ontjlahan katjida
pamarentah Inggris reuwasna paoer ba¬
badamianana djadi moebah, tapi koe¬
gegeden2 kominis Inggris dibere njaho
jen Roeslan moal ngarobah politiekna.
Demi babadamian antara Inggris djeung
Toerki mah ajeuna lamoen noeroetkeun
bedja-bedja geus aja boeahna, ngan
naon-naonna bala rea tatjan dibere njaho.
Djerman djeung Italie oge teu tjitji¬
ngeun, tapi tarekah soepaja njegah „Ben¬
teng“ boektina gegeden-gegeden Nazi
arindit ka Italie pikeun babadamian. Di¬
ajakeunana babadamian di kota Milaan
sarta boeahna teh aja perdjangdjian ka¬
balatantaraan (militer) djeung politiek
antara Italie djeung Djerman. Koe aja
eta perdjangdjian teh „As Rome-Berlijn“
beuki raket bae dina ngadjalankeun tjita¬
tjitana.
leu perdjangdjian koe soerat-soerat
kabar fascis katjida dipoedjina sarta dina
pamandangan - pamandanganana didjen¬
trekeun, jen Rome-Berlijn beuki tegoeh
bae. Reaksi di Inggris kana eta per¬
djangdjian teu pati sakoemaha hebatna,
ngan diterangkeun jen Djerman djeung
Italie hajang narembongkeun karaketa¬
nana.
Sanadjan waktoe ajeuna bahaja perang
rada ngoerangan, tapi tatjan poegoeh
ari ka hareup mah, naha bakal toeloej
tengtrem atawa bakal datang deui pa¬
goedjroedan.
Koe lantaran loba keneh oeroesan noe¬
tatjan beres pisan, ajana pagoedjroedan
taja petana bisa leungit pisan. Noe ma¬
tak ajeuna loeloegoe kaom Katolik miloe
tjampoer kana politiek, narekahan soe¬
paja aja karapihan antara nagara-nagara
di doenja, babakoena pisan antara Polen
djeung Djerman.
MORAWI.


2.57
2.5½
Konilih


Djoeragan palaj oeninga eusi¬
na kitab Berzandji?
Enggal moendoet dikintoen
kitabna karangan Djrg. R. H. H.
Alrasjid bin Qualiubi, tilas Vice
Consul Djiddah.
Basana, basa Indonesia anoe
gampil, pangaos biasa f1,50.
I
Noe pesen doegi ka seep sasih Mau¬
loed kenging korting 25%, tampi di boe¬
mi (djadi f1,12).
Noe ngantos pesenan
Taman Poestaka Sari
Groote Postweg West 36, Bandoeng.

Gara-gara Qodian.


Koe lantaran toedjoean Ahmadijah
Qodian mah matak ngaroeksak kana
iman Islam noe hag, teu heran lamoen
eta koempoelan ngajakeun gempoengan
sok aja ririboetan. Pikeun ngadjaga ka¬
amanan biasana dina oenggal koempoe¬
lan Ahmadijah Qodian sok leuwih loba
poelisi ti manan sasari, nja kitoe deui
waktoe Ahmadijah Qodian tjabang Dja¬
katra ngajakeun koempoelan di Gang¬
Kanari poe Ahad mangkoekna tjek „Java
Bode" tanggal 8 Mei '39.
Di hareupeun tempat pakoempoelan
diajaan hidji bor noe ditoelisan: „Dila¬
rang bawa sendjata". Ari di sakoeriling¬
na poelisi rapang pikeun ngadjaga ka¬
amanan.
Noe djadi kokolotna eta gempoengan
harita djrg. Markas, salasahidji ke¬
kentong Qodian. Mimitina andjeunna
nerangkeun toedjoeanana A. Codian,
toeloej. njela taladjak perkoempoelan2
Islam noe anti Qodian, tapi — saoer
andjeunna — tarekah moesoeh Qodian
teh moal aja hasilna, koe lantaran A.
Qodian mah toedjoeanana ngaleungitkeun
pangadjaran-pangadjaran noe ngatjo dina
Islam. (? M).
Sanggeus ieu kekentong tamat njarios¬
na, toeloej ditema koe Rahmat Ali toe¬
kang njebarkeun Ahmadijah Qodian di
Indonesia. leu kekentong njariosna +
doea djam.
Noe didadarkeun teh, pasal agemanna
bae kalawan pandjang lebar, disambara¬
an koe njela taladjakna noe lain Qodian.
Biantarana teh pada narempasan bae koe¬
hadirin. Atoeh kokolot koempoelan ke¬
tok deui - ketok deui ngaragragkeun pa¬
loena, tapi teu djadi oebar, kalahka nga¬
haradjakeun beuki retjok. Keur riboet2
kitoe, sirilik aja doea atawa tiloe djele¬
ma bari ambek ka hareup menta soepaja
dibere tempo pikeun njarita. Koe lanta¬
ran teu diidinan, hadirin beuki ngagoe¬
roeh, riboet tjotjorowokan: „Soeroeh
berenti ! ngatjo!" „Pembohong besar!"
„Toetoep moeloet sadja, tjoekoep," dj.
sabangsana. (Satjeplesna dina J. B., M.).
Teu koengsi lila ti harita toeloej na¬
rangtoeng djelema-djelema teh rek kana
podioem, tapi teu djoeng, lantaran dian¬
tjam koe poelisi. Kokolot pagempoengan
ngagoenakeun deui paloena bari njarita:
„Lamoen oemat Rosoeloelloh teu bisa
nahan napsoe; lamoen Islam ngahoe¬
tjoehkeun soepaja oematna njieun tala¬
djak tjara sato, sidik agemanana teh lain


noe had, tapi ngatjo." Ti dinja toeloej
aja paoeseu sapoeloeh menit.
Saenggeus koempoelan diboeka deui,
djrg. Moehammad Sapei-ie ti Pendidikan
Islam nangtang ngadebat Rahmat Ali.
Ger deui tjektjok. Ti dinja diajaan deui
paoeseu.
Dina diboekana deui koempoelan, ko¬
kolotna ngabewarakeun jen meunanginga¬
songkeun pertanjaan, tapi teu meunang
debat. Noe ngadarangoe teu meunang
tjotjorowokan, soeat-soeit at kekeprok.
Ti dinja toeloej djrg. H. Tamim ti
„Persis" Bogor naek mimbar. Kakarek
oge nanja hidji pertanjaan, geus ger
poeblik eak-eakan kekeprok. Kokolot
teu ditolih masing gegedor kana medja¬
oge, iihhh ngabagong torek bae. Baka¬
ting koe keuheul ditoetoep bae gempoe¬
ngan teh koe kokolot, tapi lain beuki
ngoerangan tjektjok, kalahka beuki nga¬
hoedang napsoena djelema.
Geusan ngadjaga kariboetan noe matak
bahla, poelisi njieun tindakan keras. Ko¬
kolot pagempoengan menta toeloeng ka¬
komisaris poelisi bisi aja noe mahala.
Alhamdoelillah eta gempoengan teu di¬
toengtoengan koe toempah darah.
(Morawi).
Volksraad anjar.
Engke dina tanggal 15 Juni 39 Volks¬
raad bakal ngamimitian deui babadamian.
Noe ngabadamikeun eta bahroeteng teh
Volksraad anjar.
Kamari ieu benoeman elid Volksraad
keur taoen 1939-1943 geus dibewarakeun.
Ti antara noe dibenoem deui nja eta:
Kdj. R.A.A.A. Soeria Nata Atmadja boe¬
pati Tjiandjoer djeung djago Islam djrg
R. Wiwoho Poerbohadidjojo, noe loba
pisan djasana dina ngabela oemat Islam
Indonesia hoesoesna, sakoemna Moesli¬
min oemoemna.
Lamoen koe oerang dipapaj, bet pa¬
menta roepa-roepa pakoempoelan atawa
komita-komiteu teh taja noe dikaboelkeun
Geuning basa memeh aja benoeman mah
mani rabeng tjara siraroe djadi mosi at.
sabangsana teh ti oenggal djoeroe di
Indonesia. Malahan kaom iboe Indone¬
sia oge teu katinggaleun ngasong-nga¬
songkeun djagona sakomiteuna2, Ngan
handjakal kaom iboe Indonesia teu di¬
bere tempat, padahal keur djaman ajeu¬
na mah meudjeuhna bae dibere hidji
korsi mah, da geus loba noe palinter
tea. (Morawi).
Djrg. A. J. Tjimangkok.
Redactie pohara bingahna nampi ar¬
tikel Ba Tani teh. Namoeng saajeuna
moal waka tiasa kamoeat, oepami teu¬
atjan diwoewoeh koe panerangan ra¬
siahna patanian, anoe oemoem teu¬
atjan maphoem. leu, noe bakal ageng
pisan mangpaatna kanggo para ahli A. M.
teh. Margi, tina perkawis njamboetna mah
kapan sarerea oge parantos pada oeninga.
.


Bedja R. R.
Noeroetkeun bedja, noe ngeusian lo¬
wongan kaelidan Regentschapsraad (R.R.)
koe ngalihna djrg. Hamdan Soeria Soe¬
tisna tea ti kieskring district Tjiandjoer,
noe kapilih nja eta djrg. Basri, djago
ti Volksonderwijzers Bond (V. O. B.)
noe geus mojan djeung negrak di kala¬
ngan V. O. tjabang Tjiandjoer.
Moega2 ieu wawakil nembongkeun
tandangna djeung djadjatenna, noeroet¬
keun sakoemaha kabiasaanana dina koem¬
poelan2.
A. M. ngahatoerkeun wiloedjeng ka¬
djinisna djrg. Basri hoesoesna, oemoemna
ka golongan V. O. djeung P. G. I.
(Persatoean Goeroe Indonesia). (Morawi).
Basa Arab djeung cultuur
Islam di sakola2 loehoen
Tiongkok.
Dina Alfatah aja bedja ti sala-sahidji
madjallah ti Tjoengking (hoofdstad Tiong¬
kok saheulaanan) jen Minister onderwijs
Tiongkok geus ngembarkeun kalawan
officieel dina boelan Februari 1939, geus
ditetepkeun ngadjar basa Arab dj. cultuur
Islam di tiloe universiteit ti mimiti taoen
paladjaran anoe bakal datang. Nja kitoe
deui pikeun anoe ngadjarna geus dite¬
tepkeun tiloe djelema meunang milih,
oerang Tiongkok Moeslim anoe tolab
elmoe di Mesir, nja eta Moehammad
Makin (Ma Chien) anoe ditjadangkeun
boeat ngawoeroek di Centrale universi¬
teit di Tjoengking, Abdoerahman Na¬
Djoen di Yunan universiteit di Koeging
(hoofdstad provinsi Yunan), djeung Bad¬
roeddin Hai Wie Liang di Neord West 
Union universiteit di Chang Tjoeng di
provinsi Shensi.
Ari Badroeddin Hai Wie Liang teh,
hidji djadjaka pinoendjoel, geus meunang
diploma doctorandus di Hindoestan (In¬
dia) ti universiteit Islam taoen 1932
toeloej meunang diploma ka'aliman ti¬
universiteit Al-Azhar taoen 1937. Boeah
penana roepa2 toelisan parenting koe¬
basa Arab dina madjallah Alfatah, dj.
geus ngarang kitab „Islam di Tiongkok"
koe basa Hindoestan (Oerdoe), ditjitakna
oge di Hindoestan. Aja deui karanga¬
nana kandel koe basa Arab njaritakeun
perhoeboengan antara Tiongkok djeung
Arab.
Ari Abdoerahman Na Djoen, meunang
diploma ka'aliman ti Al-Azhar taoen 1936.
Andjeunna geus njalin kana basa Tiong¬
hoa kitab „Addinoel-Islami" karangan
Sjech Hasan Mansoer, djeung kitab „Is¬
lam djeung Civilizatie Arab" karangan
Al-Oestadz Koerd Ali, djeung kitab
„Tadjroel-Islam" karangan Al- Oestadz
Ahmad Amin, djeung kitab „Hajat Moe¬
hammad" karangan dr. Moehamad Hoe¬
sein Haikal.
Ari Moehammad Makin (Ma Chien)
insja-Alloh pimeunangeun paidin ngadjar
ti sakola loehoer „Daroel-'Oeloem" di
Cairo doea tiloe boelan deui. leu oge
pohara gede djasana, toelisanana dina

madjallah2 djeung soerat2 kabar Arab
parenting, djeung geus ngarang kitab
tarich Islam di Tiongkok koe basa Arab,
njalin boekoe „Goenem tjatoer" karangan
Confocius (Kong Hoe Tjoe) kana basa
Arab, njalin roepa-roepa kitab Arab noe¬
parenting kana basa Tionghoa.
Moedah-moedahan ieu tiloe djago koe¬
Goesti Noe Maha Soetji dipaparinan
taufik kana nambahan njebarna Islam di
Tiongkok djeung ngoeatan doedoeloeran
dina Islam di sakoeliah djagat. Amin!
(A. b. N.)
K. B. I. Tjiandjoer.
leu tjabang K. B. l. geus njieun djasa
anoe loear biasa pisan pikeun roemah
pertoeloengan Raksa-Mitra-Poetra, nepi
ka koe ihtiarna bisa ngahadiahkeun f 5.—
Noe djadi pangoeroes eta roemah per¬
toeloengan nganoehoenkeun manggoe¬
noeng-goenoeng kana djasana eta tjabang.
Moedah-moedahan djadi toeladeun sada¬
jana. Amin.
Djampe ma'siat.
Sing saha noe ngersakeun njingkahan
lakoening ma'siat, sarta koe tarekah noe¬
parantos2 teu hasil bae, redactie parantos
mendakan pisan pidjampeeunana, teu¬
karana ditapaan heula, teras mandjoer
bae. Sadajana jasa ngagaleuh eta djampe¬
ka administratie A. M; pangaosna beh
ditoeeun ti laip, moeng 50 cent sareng
4 cent keur ongkosna.
Doekoenna eta djampe nja eta Oestadz
Raden Abdoellah bin Noch, anoe geus
mojan di oenggal tempat, boeah tanganna
parantos kaaos koe sakoeliah Pasoendan.
Djampe noe ajeuna oge dibangoen
hidji kitab, katelahna kitab „Al-Ach¬
lak" diserat koe aksara Arab, basana
basa Soenda anoe loenjoe, leuleus bari
liat, Eusina warnaning dawoeh Nabi
s. a. w., tina perkara tingkah lakoe, nja¬
kitoe deui lalakon panganggo mantenna.
Ngaos ieu kitab teh, oepami koe noe¬
tjengeng panteng palaj njingkahan kaa¬
wonan mah, pohara moedjarrobna; ari
tamat, ari palaj djadi insan sae bae.
Mangga geura tjobian, da redactie oge
parantos kenging sahidji.
Perajaan mauloed Nabi.
Pada hari Selasa, ddo. 2 Mei 1939,
di Sidoardjo diadakan „perajaan mau¬
loed Nabi" jang amat hebat. Sekira
poekoel 9 pagi, moerid - moerid dari
Moehammadijahschool, Nahdoh, Taman¬
Siswa dan sekolahan lainnja diarak dari
tempatnja berkoempoel kealoon-aloon,
Padvinder-padvinder jang toeroet, jalah
dari golongan Hizboel Wathan, Soerja
Wirawan (Parindra), K.B.I., dsb.
Banjaknja orang jang datang menonton
riboean. Laki, perempoean, toea, moeda,
datang dialoon-aloon oentoek menjaksi¬
kan perlombaan2 dari moerid2 ja'ni
kastie, estafette, pentjak, mengadji, me¬
njanji, menggambar, dsb.
Ramainja aloon-aloon Sidoardjo pada
itoe waktoe adalah boekan main. Karena
banjaknja penonton, maka iboe djari dari


kaki kanannja penoelis terindjak oleh
seorang penonton, jang kebetoelan me¬
makai teroempah jang besar dan berat
sehingga sampai sekarang masih terasa
sakit.
Chobarnja Kdj. Boepati Sidoardjo mem¬
beri pris djoega kepada mereka jang
menang dalam perlombaan. Sajanglah,
bahwa pada waktoe ada orang membatja
Qoerän, soeara dari penonton menjeroe¬
pai pasar belaka, sehingga hampir ta'
kedengaranlah soeara si pembatja.
Sekalipoen perajaan ini amat hebat,
akan tetapi kita tida' melihat perhiasan
jang beraneka warna dialoon-aloon. Tjoe¬
ma kita lihat anak2 membawa bendera¬
ketjil, jang hidjau warnanja dengan gam¬
bar bintang remboelan. Muziek atau
gamelan ta' kedengaran, ketjoeali selom¬
pret H.W., trom H.W. dan terbang pentjak.
Sekira poekoel 12 siang perajaan habis.
Komite perajaan jang terdiri dari ka¬
oem Moehammadijah, Nahdoh, Parindra
enz. pantas mendapat penghargaan dan
penghormatan sepenoehnja.
Wassalam
Isdito.
Poelang ke Rahmatoellah.
Pada hari Minnggoe ddo. 23 April
1939, sekira poekoel 4 sore, embah pe¬
rempoean saja (grootmoeder) poelang
kerahmatoellah dalam oesia + 83 taoen.
Sebeloem meninggal maka almarhoem itoe
radjin bersembahjang, mengadji Qoerän,
berpoeasa, enz. Dikoeboernja embah
saja itoe pada hari Senin, ddo. 24 April
1939, sekira poekoel 2 siang. Orang
jang mengantarkan kekoeboer banjak
djoega. Familie2 prijaji-prijaji, moerid2
dari sekolah Islamijah toeroet mengiring¬
kan zanazahnja embah saja.
Saudara-saudara ahli A. M. sekalian,
ichlaskanlah: Alfatihah, Birobbinnaas,
Birobbilfalak dan Qoelhoe oentoek roch¬
nja Embah saja. Sebeloemnja saja me¬
ngoetjap 1000 terima kasih, lahir bathin,
doenia acherat.
Wassalam
Isdito.
Poentjak Madjoe.
Poentjak Pos teh woewoeh madjeng,
doegi ka ajeuna diajaan Hulpposkantoor
sareng Telefoonkantoor. Doepi kam¬
poengna disarebat Djember; koe Kdj.
Boepati Tjiandjoer anoe ka Nederland
dilandi Girikantjana. Malah tina madjeng¬
madjengna Djember doegi ka sok aja
noe njebat Djembar. Doepi madjengna
atanapi Djembarna aja kahandjakal saeu¬
tik, bangoen tara resep maos serat kabar.
boh serat kabar naon bae, da boektosna
sakitoe seueurna kaom boeroehna sareng
noe mampoehna, ngan aja hidji anoe
sok didongkapan A. M. teh.
Poentjak teh katorodjog koe roepia
bangsa, boh anoe baloeboeara boh pa¬
lantjongan, soemawonten dina waktos
pakantji mah doegi ka lieur ningal aleu¬
tanana mobil-mobil sareng oplet, anoe
bade arambengan ka Talaga-warna, ka¬
leuweung-leuweung.


Remen oge ningal anoe aroelin di ta¬
nah koeboeran Moeslimin, koe margi teu¬
diaroeroes; margi soemawonna dipager
koeta tjara koeboeran deungeun-deungeun
tjik atoeh benerna mah pager-pager awi.
Tanah - tanah anoe patepoeng wates
sareng tanah koeboeran teh parantos
goen-gen didaramelan gedong. Palang¬
siang engkena mah makam teh kalimpes
djadi pamitjeunan roentah.
Koe margi eta pribados kalintang se¬
dihna, da oepami pribados mampoeh,
kapoengkoer oge parantos deg pagerna,
barabat djalanna.
Moeng ajeuna rada tjageur oge hate
teh doemeh parantos aja hidji badan
perkempelan noe disebat „Taman Raha¬
joe" anoe toedjoeanana toeloeng-tinoe¬
loengan, sareng kamaotan, soegan sageuj
teu mikir-mikir kana malihara eta tanah
koeboeran.
Koe margi eta pribados moerid A. M.
anoe pangmoskel-moskelna, loentoering
galih para djoeragan rengrengan A. M.
kersa medar tina wadjib henteuna, ka¬
saeanana ngamoemoele tanah koeboeran
sareng koeboeranana, sareng oepami aja
anoe ngareksak koeboeran Moeslimin,
koemaha pikedaheunana.
Wassalam,
Lgn. No. 2696.
Magga. Engke Saehoena M. a. noe¬
bakal medar. Red.
Tanah Seberang.
OETOESAN H.B. PERSJARIKATAN
OELAMA INDONESIA DI
SUMATRA-SELATAN.
Toean HAA dari Poelaunegara me¬
ngabarkan:
Tjabang P.O. Poelaunegara (Palembang).
Pada hari Minggoe 30 April 39, sam¬
pailah toean H.A. Ambari selakoe oetoe¬
san HBPO Indonesia di Poelaunegara,
perloe hendak melantik pendirian Tjabang
PO disana. Kedatengan beliau itoe di¬
samboet oleh kaoem PO dengan kegem¬
biraan distation Martapoera.
PERAJAAN MAULOED NABI S. A. W.
Pada malam Senin 30 April mengadap
1 Mei 1939 dimasdjid Bantan diadakan
perajaan mauloed Nabi Moehammad saw.
Pada malam Selasa 1/2 Mei 1939 di¬
adakan poela perajaan mauloed Nabi
saw, dimasdjid Poelaunegara bagi anak2
moerid Madrasah Islamijah, dan dibalai
Marga bagi oemoem. Pada kedoea pera¬
jaan tsb. penoehlah perhatian oemoem.
Sdr. H. A. Ambari selakoe oetoesan HB
PO menerangkan kepentingannja kaoem
Moeslimin seloeroeh doenia mengadakan
perajaan mauloed, serta diterangkan poe¬
la olehnja pertama-tama jang memboeat
oepatjara perajaan mauloed itoe ialah
Guvervur Islam di negeri Irak jang ber¬
nama Malik Almoedzaffar pada abad 6
hadjrah, kemoedian dinjatakan lagi sifat¬
sifatnja penghormat dan penjinta Nabi
itoe dengan djelas poela.
(Ada Samboengannja).


